CELEX: C2006/212/25
Language: da
Date: 2006-09-02 00:00:00
Title: Sag C-260/06, Sag C-261/06: Anmodning om præjudiciel afgørelse indgivet af cour d'appel de Montpellier (Frankrig) den 15. juni 2006 — Ministère public mod Daniel Pierre Raymond Escalier og Jean Louis François Bonnarel

2.9.2006   
            
            
               DA
            
            
               Den Europæiske Unions Tidende
            
            
               C 212/14
            
         Anmodning om præjudiciel afgørelse indgivet af cour d'appel de Montpellier (Frankrig) den 15. juni 2006 — Ministère public mod Daniel Pierre Raymond Escalier og Jean Louis François Bonnarel
   (Sag C-260/06 - Sag C-261/06)
   (2006/C 212/25)
   Processprog: fransk
   Den forelæggende ret
   Cour d'appel de Montpellier (Frankrig).
   Parter i hovedsagen
   
      Anklagemyndighed: Ministère public
   
      Tiltalt: Daniel Pierre Raymond Escalier (C-260/06) og Jean Louis François Bonnarel (C-261/06)
   Præjudicielle spørgsmål
   Kan en medlemsstat, når den gør importen af et plantebeskyttelsesmiddel fra en anden medlemsstat, hvor produktet allerede er omfattet af en tilladelse til markedsføring meddelt i henhold til direktiv 91/414/EF (1), betinget af en forenklet procedure for markedsføringstilladelse med henblik på at undersøge, om det indførte produkt opfylder de betingelser, der er fastsat ved dom af 11. marts 1999 i sag C-100/96, med føje påberåbe sig den forenklede procedure for markedsføringstilladelse over for en erhvervsdrivende, når:
   
               —
            
            
               importøren er en landbruger, som kun indfører produktet til sin egen landbrugsbedrifts behov, som der er mange af, men som er kvantitativt begrænset, og altså ikke markedsfører det i den kommercielle betydning, som dette begreb indebærer;
            
         
               —
            
            
               den forenklede procedure for markedsføringstilladelse, der gælder som importtilladelse, er personlig for hver erhvervsdrivende/distributør, der er forpligtet til at benævne det indførte produkt med sit eget mærke og erlægge en afgift på 800 EUR.
            
         Kan dommen af 26. maj 2005 i sag C-212/03 om privatpersoners personlige indførsel af lægemidler overføres til plantebeskyttelsesmidler, der importeres af landbrugere udelukkende til opfyldelse af behovene på deres egne landbrugsbedrifter?
   
      (1)  Rådets direktiv 91/414/EØF af 15.7.1991 om markedsføring af plantebeskyttelsesmidler (EFT L 230, s. 1).